Tell el-Ajjul

Tell el-Ajjul () ialah sebuah guar atau tel arkeologi di Genting Gaza. Bandar berkubu yang telah digali pada tapak tersebut adalah sekitar 2000–1800 sebelum masihi dan telah didiami semasa Zaman Gangsa. Ia terletak di muara sungai Wadi Ghazzah, hanya selatan bandar Gaza. Tell el-Ajjul kemungkinan besar ditubuhkan sebagai pengganti petempatan manusia berdekatan Tell es-Sakan, dan seterusnya digantikan oleh Tell es-Sanam. Petempatan kontemporari yang berdekatan dengan al-Moghraqa mungkin berfungsi sebagai satelit kepada Tell el-Ajjul.

 Lokasi 
Tell el-Ajjul terletak kira-kira  ke pedalaman daripada garis pantai moden. Tel ini hampir dengan laluan darat utama antara Mesir Purba dan Masyrik. Keluasan keseluruhan tebing tidak dapat ditentukan, dan menjelang tahun 2000 ia merangkumi kawasan seluas kira-kira  kerana sebahagian daripada tapak tel tersebut telah diratakan untuk kegiatan pertanian. Anggaran keluasan pada tahun 1930-an yang dicadangkan meliputi kira-kira .

Tell el-Ajjul secara harfiah bermakna "guar anak lembu".

 Sejarah 
Ahli arkeologi telah menggali sisa-sisa yang kebanyakannya berasal daripada Zaman Gangsa Pertengahan dan Akhir.

 Gangsa Pertengahan 
Tell el-Ajjul telah ditubuhkan kira-kira  pada bahagian selatan Tell es-Sakan, sebuah petempatan yang telah ditinggalkan pada abad ke-23 sebelum masihi. Ahli arkeologi Pierre de Miroschedji dan Moain Sadeq telah menyarankan bahawa penubuhan Tell el-Ajjul merupakan "pengganti" kepada petempatan Tell es-Sakan.  Pada Zaman Gangsa Pertengahan IIA (MBIIA), Tell el-Ajjul ialah sebuah abndar yang penting di Masyrik Selatan.

Semasa Zaman Gangsa Pertengahan IIB (MBIIB), populasi penduduk meningkat, dan banyak tapak telah dibangungkan di selatan Masyrik. Tell el-Ajjul mempunyai bilangan import Tempoh Perantaraan Kedua Mesir yang paling besar.Daphna Ben-Tor (2007) Scarabs, Chronology, and Interconnections, p. 168

Petempatan al-Moghraqa terletak kurang daripada  dari Tell el-Ajjul. Ia merupakan petempatan yang aktif dalam Zaman Gangsa Pertengahan dan mungkin berfungsi sebagai penempatan satelit untuk Tell el-Ajjul.

 Gangsa Akhir 
Kuantiti pumis yang banyak telah termendap semasa Zaman Gangsa Akhir. Hal ini mungkin disebabkan oleh letusan gunung berapi Thera (Santorini). Perkara ini telah dikaji lebih lanjut oleh seorang ahli arkeologi Austria–Sweden, Peter M. Fischer, dan terbukti sebagai alat korelasi dan pentarikhan yang baik. Beberapa sampel barangan yang bercorak coklat pada putih telah dikenal pasti dari ufuk yang bertarikh pada 1640–1410 sebelum masihi. Selain itu terdapat beberapa hubungan antara Tell el-Dab'a di Mesir turut ditemui.The investigation of Chocolate-on-White Ware. Österreichische Akademie der Wissenschaften -- P.M. Fischer 2006

Petempatan Tell es-Sanam telah didiami terletak lebih jauh di hiliran sungai Wadi Ghazzah. Ahli arkeologi Joanna Clarke dan Louise Steel telah mencadangkan bahawa penubuhan Tell es-Sanam adalah sebagai pengganti Tell el-Ajjul kerana wadi tersebut telah dipenuhi dengan kelodak.

 Rujukan 

Bibliografi
 Deskripsi awal
     (visit in 1863: p. 212 )
Laporan penggalian









Kajian arkeologi susulan

  (reprinted in )



















Ensiklopedia


 *


Koleksi muzium
  (Gelintar bagi "place=Ajjul").

Pautan luar 

 Projek Palestin–Sweden di Tell el-Ajjul

Kategori:Genting Gaza
Kategori:Tapak arkeologi di Palestin